Ռոժե Լեմեռ

**Ռոժե Լեմեռ** (ֆր.**՝** Roger Lemerre, ), ֆրանսիացի պրոֆեսիոնալ ֆուտբոլային մենեջեր և նախկին խաղացող։ Մարզչական կարիերայի ընթացքում նա գլխավորել է Ֆրանսիայի, Թունիսի և Մարոկկոյի հավաքականները։ Նա նաև ղեկավարել է բազմաթիվ ակումբներ Ֆրանսիայում, Թունիսում, Թուրքիայում և Ալժիրում։

## Խաղային կարիերա
Նրա պրոֆեսիոնալ խաղային կարիերան տևել է 15 մրցաշրջան՝ 1961-1975 թվականներին։ 1961-1969 թվականներին նա խաղացել է «Սեդան» ֆուտբոլային ակումբում և 1965 թվականին տանուլ է տվել գավաթը, որից հետո տեղափոխվել է «Նանտ» (1968-1971), «Նանսի» (1971-1973) և Լանս (1973-1975) ակումբներ։ Ֆրանսիայի հավաքականի կազմում մասնակցել է 6 միջազգային հանդիպման։

## Կառավարչական կարիերա
1975-1978 թվականներին նա Սենտ Ուեն սյուր Սեն քաղաքում եղել է «Կարմիր Աստղ» ֆուտբոլային ակումբի մարզիչը, որից հետո մեկ մրցաշրջանով վերադարձել է «Լանս»՝  որպես մարզիչ, նախքան երկու մրցաշրջանով Փարիզ տեղափոխվելը։ 1983/84 մրցաշրջանում գլխավորել Է Թունիսի «Espérance Tunis» ակումբը։ Ֆրանսիա վերադառնալուց հետո նա կրկին ստանձնել է «Կարմիր Աստղ» ֆուտբոլային ակումբի ղեկավարի պաշտոնը։

10 մրցաշրջան նա մարզել է Ֆրանսիայի Ազգային ռազմական հավաքականը, որի հետ հաղթել է աշխարհի առաջնությունում։ 1997 թվականին նա մրցաշրջանն ավարտել է «Լանսի» հետ։

Նա օգնել է Էմե Ժակեին հաղթել 1998 թվականի աշխարհի առաջնությունում Ֆրանսիայի հավաքականի կազմում։ Դա նրան թույլ է տվել զբաղեցնել հավաքականի գլխավոր մարզչի պաշտոնը՝ նվաճելով Եվրո 2000-ը Նիդերլանդներում և Բելգիայում, ինչպես նաև ՖԻՖԱ Կոնֆեդերացիաների Գավաթը հաջորդ տարի։ Այնուամենայնիվ, այն բանից հետո, երբ թիմը ցնցող պարտություն է կրել 2002 թվականի ֆուտբոլի աշխարհի գավաթի խաղարկության առաջին փուլում, նա աշխատանքից հեռացվել է Ֆրանսիայի ֆուտբոլի ֆեդերացիայի կողմից։

Չնայած դրան, Թունիսի ֆուտբոլի ֆեդերացիան վարձել է Լեմեռին՝ որպես իր ազգային հավաքականի գլխավոր մարզիչ։ Այնտեղ նա թիմին առաջնորդել է 2004 թվականին Աֆրիկայի ազգերի գավաթում հաղթանակի, ինչը նրան դարձրել է ֆուտբոլի պատմության մեջ առաջին մարզիչը, ով հաղթել է երկու տարբեր մայրցամաքային մրցաշարերում՝ Եվրո 2000 և 2004 թվականի Աֆրիկայի ազգերի գավաթը, ինչպես նաև ապահովել է նրանց մուտքը 2006 թվականի ֆուտբոլի աշխարհի առաջնություն Գերմանիայում։ Նա հեռացվել է 2008 թվականի փետրվարին այն բանից հետո, երբ թիմը դուրս է մնացել 2008 թվականի Աֆրիկայի ազգերի գավաթի խաղարկության քառորդ եզրափակչից։

Լեմեռը Մարոկկոյի հավաքականի նոր գլխավոր մարզիչ է նշանակվել 2008 թվականի մայիսին և պաշտոնը ստանձնել է հուլիսի 1-ին։ 2009 թվականի հուլիսի 9-ին ազատվել է աշխատանքից հիասթափեցնող արդյունքների համար։ 2009 թվականի դեկտեմբերի 18-ին նա համաձայնեց աշխատել որպես մարզիչ թուրքական «Ankaragücü» ակումբում վեցամսյա պայմանագրով, որը կարող էր երկարաձգվել, եթե երկու կողմերն էլ համաձայնվեին։ Թուրքիայի հավաքականի նախկին ֆուտբոլիստ Ումիթ Օզաթը նշանակվել է նրա օգնական: 2010 թվականի մայիսին, չնայած այն հանգամանքին, որ Լեմեռը փոխել էր թիմը՝ ակումբը որոշել է չերկարաձգել պայմանագիրը Լեմեռի հետ, և 2009/10 մրցաշրջանի համար նրան փոխարինել նրա օգնական Ումիթ Օզաթը։

2013 թվականի դեկտեմբերին Լեմեռը վեցամսյա պայմանագիր է կնքել Թունիսի «Étoile du Sahel» ակումբի հետ մարզչական աշխատանքի համար։

2016 թվականի հունվարին նա դարձել է «Սեդան» ակումբի նոր մարզիչը։

## Մրցանակներ, պարգևներ
### Որպես մենեջեր
#### Ֆրանսիա
* ՈՒԵՖԱ Եվրոպայի առաջնություն․ 2000
* ՖԻՖԱ Կոնֆեդերացիաների գավաթ․ 2001

#### Թունիս
* Աֆրիկայի ազգերի գավաթ․ 2004

### Շքանշաններ
* Պատվո լեգեոնի շքանշան․

## Ծանոթագրություններ

## Արտաքին հղումներ
* French Profile and pictures of Roger Lemerre

 
Կատեգորիա:Լանսի ֆուտբոլիստներ
Կատեգորիա:Նանսիի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Սեդանի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլային մարզիչներ